Díszközgyűlés és körmenet Szent László emlékére | Győr hírek | Győr-Moson-Sopron - kisalfold.hu
Győr hírek > Díszközgyűlés és körmenet Szent László emlékére Díszközgyűlés és körmenet Szent László emlékére kisalfold.hu	2010.06.27. 21:08
˝Egy nemzet nem élhet eszmények nélkül, és nem lehet erős néppé, csak ha vannak benne bátrak, akik az élére állnak˝ – ezekkel a szavakkal kezdődött a Szent László-napi díszközgyűlés vasárnap délután. S hogy mit jelent nekünk, a XXI. századi magyarságnak Szent László emléke, arra Borkai Zsolt polgármester beszédében így válaszolt: ˝Magyarország úgy lehet újra erős, nagy és büszke állammá, ha követi eszményei példáját. Ha visszatér az igazságosság, az erkölcsiség, a nemzetért végzett szolgálat áldozatos útjára. Ha bátrak vezetik, akik nem restellnek lehajolni egyetlen elesett emberért sem, akik nem fordulnak gyalázatos bűnök felé, a törvények betartását pedig mindenkire, így önmagukra is egyformán érvényesnek tartják.˝A közgyűlést hagyományosan körmenet követte, amelyen idén is több százan vettek részt. A hagyományoknak megfelelően az ünnep püspöki szentmisével, körmenettel (felvételünkön), hangversennyel zárult. Fotó: H. Baranyai EdinaHagyományosan a díszközgyűlésen adják át a város rangos díjának számító Szent László-érmet is; az idei kitüntetettek névsoráról a múlt csütörtöki közgyűlésen döntöttek. Eszerint a díjazottak: Győri Imre kanonok, Győr-Gyárváros plébánosa; Katona Tibor, a Palestrina kórus karnagya és Németh Tibor, a Kazinczy Ferenc Gimnázium igazgatója. Győri Imre kanonok elismerésekor kiemelték, azon túl, hogy sokat tesz a gyárvárosi Jézus Szíve-templom helyreállításáért, szociális érzékenységével is kiérdemelte a kitüntetést: ˝Ez utóbbit soha nem gondoltam végig, talán adottság kérdése is, egyszerűen ilyen a természetem. Ez az életem, a hitvallásom, egy ilyen díj pedig megerősít abban, hogy tovább folytassam a munkámat. De legalább ekkora erőt ad a gyülekezetem, amelynek tagjai két napja, amióta a nevem a díj kapcsán nyilvánosságra került, gratulálnak.˝Katona Tibor karnagy 1992 óta a győri bazilika Palestrina kórusának karnagya; ezenkívül vezeti a Győri Pedagógus Énekkart, létrehozója a Győri Fesztiválkórusnak, irányítója a Liszt Ferenc kórusnak. ˝Mindegyiket szeretem, mindegyik az életem része, ahogy a vezénylés is. Egy ilyen díj óriási megtiszteltetés, amely szól talán a munkáimnak, s szól mindazoknak, akikkel sok-sok éve együtt dolgozom Győr zenei életében, Győr zenei életéért.˝
A Szent László-érmesek: Katona Tibor karnagy, Győri Imre kanonok és Németh Tibor iskolaigazgató. Fotó: H. B. E.Németh Tibor iskolaigazgató Győr legismertebb pedagógiai rendezvényének, a Kazinczy nyelvművelő versenynek a főszervezője, s a több mint 100 éves középiskola hírnevének öregbítőjeként sokat tett Győr iskolavárosi és kulturális központi sikeréért. ˝Sikereket elérni közösség nélkül nem lehet, ez az elismerés szól ezért a mögöttem álló tanári karnak s a gimnázium diákjainak is. Velük tudtunk és tudunk Győrben fontos feladatot ellátni: a tanításon és nevelésen túl betölteni azt a hagyományápoló, kultúraszervező szerepet is, amelyért a képviselő-testület a Szent László-érmet idén nekem, nekünk adományozta.˝ Az ünnepség a díszközgyűlést követően – szintén a hagyományoknak megfelelően – a Szent László-dombormű megkoszorúzásával, majd pedig püspöki szentmisével és a körmenettel folytatódott. Zárásként ünnepi hangversenyt hallgathattak meg a résztvevők. Olvasóink írták
2010. július 01. 13:33
„Vajon hány ember életét oltotta ki saját kezűleg ez a lovag király?”
2010. június 27. 22:15
„Ha visszatér az igazságosság, az erkölcsiség, a nemzetért végzett szolgálat áldozatos útjára. -----?”
Győr hírek > Díszközgyűlés és körmenet Szent László emlékére Önnek ajánljukElektromos kerékpárok, robogók a győri rendőröknekHárom-három elektromos kerékpárt és robogót adományozott győri rendőrök munkájának elősegítésére a… Tovább olvasomBetöltés